b'\n_START_ARTICLE_\nVladas Ma\xc4\x8dys\n_START_PARAGRAPH_\nVladas Ma\xc4\x8dys (1867\xc2\xa0m. rugs\xc4\x97jo 5 d. Kazli\xc5\xa1kiai, Antanavo vals\xc4\x8dius\xc2\xa0\xe2\x80\x93 1936\xc2\xa0m. vasario 12 d. Kaunas)\xc2\xa0\xe2\x80\x93 Lietuvos teisininkas, teis\xc4\x97tyrininkas procesualistas, VDU profesorius.\n_START_SECTION_\nBiografija\n_START_PARAGRAPH_\n1889\xc2\xa0m. baig\xc4\x97 Maskvos universitet\xc4\x85. Studijuodamas priklaus\xc4\x97 Maskvos lietuvi\xc5\xb3 student\xc5\xb3 draugijai. Nuo 1890\xc2\xa0m. Mintaujos teismo kandidatas, teis\xc4\x97jas. Jono Jablonskio inteligent\xc5\xb3 samb\xc5\xabrio dalyvis. 1918\xe2\x80\x931922\xc2\xa0m. Kauno apygardos teismo pirmininkas. 1919\xc2\xa0m. bir\xc5\xbeelio 16 d. paskirtas Steigiamojo Seimo rinkim\xc5\xb3 \xc4\xafstatymui parengti komisijos nariu, nuo 1919\xc2\xa0m. spalio 10 d. Steigiamojo Seimo Vyriausiosios rinkim\xc5\xb3 komisijos narys. 1923\xe2\x80\x931934\xc2\xa0m. skait\xc4\x97 civilinio proceso ir civilin\xc4\x97s teis\xc4\x97s paskaitas Lietuvos universitete (nuo 1930\xc2\xa0m. Vytauto Did\xc5\xbeiojo universitetas), 1925\xe2\x80\x931926\xc2\xa0m. \xc5\xa1io universiteto sekretorius; nuo 1923\xc2\xa0m. profesorius._NEWLINE_Paskelb\xc4\x97 straipsni\xc5\xb3 periodin\xc4\x97je spaudoje (\xe2\x80\x9e\xc5\xa0viesa\xe2\x80\x9c, \xe2\x80\x9e\xc5\xaakininkas\xe2\x80\x9c, \xe2\x80\x9eVarpas\xe2\x80\x9c, pasira\xc5\xa1in\xc4\x97jo BI. Dieglio, B\xc4\xae. Dlg., Baland\xc5\xbeio slapyvard\xc5\xbeiais).'